જામનગરમાં સીટી સી ડિવિઝનના પીએસઆઇ એ.એલ. મકરાણી અને સ્ટાફને નાઈટ પેટ્રોલિંગ દરમિયાન જનતા ફાટક નજીક હરીપ્રેમ એપાર્ટમેન્ટના એક ફ્લેટમાં રાજ્ય બહારની મહિલાને બોલાવીને વધુ પૈસાની લાલચ આપીને શારીરીક શોષણ કરાવીને કૂટણખાનું ચલાવાતું હોવાની બાતમી મળી હતી. જે માહીતીના આધારે પોલીસે જનતા ફાટક પાસે મીનાક્ષી સ્કુલ નજીક આવેલા હરીપ્રેમ એપાર્ટમેન્ટના પ્રથમ માળે ફ્લેટ નં.101માં રહેતા મનીષાબેન દિલીપભાઇ શાહ નામના મહાજન મહિલાના કબજાના ફ્લેટમાં દરોડો પાડ્યો હતો.